**RAPORT**

despre progresele înregistrate şi dificultăţile întâmpinate în procesul de realizare a Planului de acţiuni

privind implementarea Strategiei Naţionale de Integritate şi Anticorupţie pe anii 2022–2023,

în cadrul Ministerului Apărării, pentru semestrul I al anului 2023

| **Nr. d/o** | **Denumirea acţiunii** | **Măsurile întreprinse** | **Dificultăţi/**  **probleme** |
| --- | --- | --- | --- |
| **I. Promovarea integrităţii în cadrul Ministerului Apărării** | | | |
| **1.** | Asigurarea angajării şi promovării funcționarilor publici pe bază de merit şi de integritate profesională | În cadrul Ministerului Apărării (MA) și autoritățile administrative din subordine, concursurile privind ocuparea funcţiilor publice vacante sunt organizate în conformitate cu prevederile Legii nr. 158/2008 cu privire la funcţia publică şi statutul funcţionarului public, precum şi Regulamentului cu privire la ocuparea funcţiei publice prin concurs, aprobat prin Hotărîrea Guvernului RM nr. 201/2009. În acest sens, prin ordinul Ministrului apărării nr. 578/2021 este instituită comisia de concurs pentru ocuparea funcțiilor publice vacante din cadrul Ministerului Apărării.  Pe parcursul semestrului I al anului 2023 au fost organizate și desfășurate trei concursuri pentru ocuparea funcției publice vacante din cadrul aparatului central al MA, anunțurile fiind plasate pe portalul guvernamental www.cariere.gov.md. Prin urmare, funcțiile fiind ocupate de către învingătorul concursului. Totodată, din cadrul altor unități militare, prin transfer, au fost numiți 2 militari prin contract.  În cadrul Marelui Stat Major al Armatei Naționale (MStM AN), Comisia de concurs pentru ocuparea funcţiilor publice vacante a fost instituită prin ordinul şefului MStM AN, comandant al AN nr. 5/2022, iar în Centrele militare, temei pentru ocuparea funcțiilor publice vacante servesc ordinele comandanţilor.  Astfel, pentru perioada de referinţă, în cadrul MStM al AN și structurile din subordine, din 14 funcţii publice vacante, la concurs au fost scoase 11, fiind desfășurate 6 concursuri de angajare. Concursuri repetate pentru aceeași funcție publică nu au fost desfășurate.  Adițional, au fost solicitate 18 certificate de cazier privind testarea integrității profesionale.  În scopul realizării cerințelor Legii nr. 270/2018 privind sistemul unitar de salarizare în sectorul bugetar și Hotărârii Guvernului nr. 1231/2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar, a fost realizată evaluarea trimestrială a performanțelor profesionale individuale ale angajaților MA pentru stabilirea sporului pentru performanță pentru trimestrele I și II ale anului 2023.  Concomitent, este monitorizată informația referitoare la:  - data atingerii următoarei etape de vechime în muncă pentru atribuirea treptei succesive de salarizare corespunzătoare;  - expirarea termenului contractului;  - expirarea termenului de aflare în grad al militarilor MA.  În temeiul prevederilor Legii nr. 271/2008 privind verificarea titularilor şi a candidaţilor la funcţii publice, în cadrul MA, prin ordinul Ministrului apărării nr. 369/2019, a fost instituită Comisia privind stabilirea compatibilităţii/ incompatibilităţii titularilor şi candidaţilor la funcţii publice, funcţii publice cu statut special cu interesele funcţiei din cadrul MA. În semestrul I al anului 2023, comisia respectivă a analizat 15 persoane, care au fost angajate/reconfirmate în funcţie ca urmare a verificării. | Nu au fost întîmpinate |
| **2.** | Asigurarea respectării regimului de incompatibilităţi, de restricţii în ierarhie şi de limitare a publicităţii | Interdicţiile şi restricţiile militarilor sunt stabilite de art. 11 și art. 36 din Legea nr. 162/2005 cu privire la statutul militarilor.  Concomitent, prin Legea nr. 148/2017 pentru modificarea și completarea unor acte legislative, Legea cu privire la statutul militarilor a fost completată cu art. 371 privind măsurile de asigurare a integrităţii profesionale a militarilor.  Cazuri de incompatibilităţi şi restricţii în ierarhie în cadrul MA şi structurilor din subordine, nu au fost atestate. Astfel, pe marginea acestui subiect sesizări nu au fost înregistrate la Autoritatea Naţională de Integritate (ANI). | Nu au fost întîmpinate |
| **3.** | Asigurarea respectării regimului declarării averilor şi intereselor personale | În conformitate cu art. 24 (2) din Legea nr. 133/2016 privind declararea averii și a intereselor personale, începând cu 1 ianuarie 2018, în cadrul Ministerului Apărării subiecții declarării sunt obligaţi să depună declaraţiile exclusiv în formă electronică, prin intermediul serviciului electronic disponibil pe pagina web oficială a ANI (www.ani.md).  Actualmente în cadrul MA și MStM al AN, menționăm 413 subiecți ai declarării averii și a intereselor personale care activează în entitatea publică. Totodată, pentru perioada de referință 27 subiecți au încetat mandatul/raporturile de muncă sau de serviciu, iar 39 au fost angajați/numiți/cu mandatele validate pe parcursul anului.  Adițional, a fost actualizat Registrul electronic al subiecților declarării averii şi a intereselor personale. | Nu au fost întîmpinate |
| **4.** | Asigurarea respectării regimului conflictelor de interese şi neadmitereafavoritismului | Pentru instrumentarea unui caz de conflict de interes real, s-au întreprins măsurile legale în vederea soluționării acestuia, cu expedierea demersurilor corespunzătoare în adresa ANI. Autoritatea a venit cu o decizie de soluționare a conflictului de interese real atestat, astfel asigurându-se implementarea corespunzătoare a normei legale privind regimul juridic al conflictelor de interese.  Pe parcursul semestrului I al anului 2023, ANI nu a emis careva acte de constatare cu privire la conflictele de interese în care să fie vizaţi militari sau funcţionari civili din cadrul AN sau MA. De asemenea, careva acte juridice adoptate în situaţii de conflict de interese şi ulterior anulate de către instanţa de judecată la solicitarea ANI, nu au fost. | Nu au fost întîmpinate |
| **5.** | Asigurarea respectării regimului cadourilor | În perioada de referință, în registrele administrate au fost înscrise 5 cadouri admisibile. Cadouri răscumpărate nu au fost, precum şi cadouri inadmisibile recepţionate şi transmise către CNA, nu au fost înregistrate.  Comisia MA menține și actualizează trimestrial pe pagina web oficială a entității publice Registrele de evidență a cadourilor admisibile/inadmisibile ale MA şi AN. | Nu au fost întîmpinate |
| **6.** | Asigurarea neadmiterii, denunţării şi tratării influenţelor necorespunzătoare | Cadrul normativ departamental, care defineşte şi statutează regimul juridic al denunţării şi tratării influenţelor necorespunzătoare în MA, este prevăzut în Regulamentul cu privire la evidenţa cazurilor de influenţă necorespunzătoare în AN, aprobat şi pus în aplicare prin ordinul MA nr. 533/2014.  Pe parcursul perioadei de referință nu s-au înregistrat cazuri de denunţ a influenţei necorespunzătoare în cadrul instituției apărării. | Nu au fost întîmpinate |
| **7.** | Asigurarea neadmiterii și denunţării manifestărilor de corupţie; protecţia avertizorilor de integritate | În cadrul MA se implementează Regulamentul privind avertizorii de integritate în MA aprobat prin ordinul Ministrului apărării nr. 888/2019. A fost desemnată structura/persoana responsabilă de ţinerea evidenţei dezvăluirilor practicilor ilegale și al avertizărilor de integritate în MA şi examinarea acestora. Respectiv, a fost elaborat Registrul dezvăluirilor practicilor ilegale și al avertizărilor de integritate în MA.  Dezvăluirea internă a practicii ilegale se face în scris, pe suport de hârtie, fiind semnată de către angajat sau prin sistemul electronic de dezvăluire on-line (https://www.army.md/cidig/) ori este comunicată la linia telefonică specializată anticorupţie a MA (022-232-806). Dezvăluirea se întocmește prin completarea de către angajat sau, după caz, de către operatorul liniei telefonice specializate a formularelor prevăzute. Dezvăluirea practicii ilegale se înscrie în Registrul dezvăluirilor practicilor ilegale și al avertizărilor de integritate în MA, ținut de către IMMA. Identitatea angajatului care dezvăluie practici ilegale nu se divulgă și nu se comunică persoanelor bănuite de asemenea practici.  Astfel în perioada de referință au fost înregistrate 4 dezvăluiri on-line, pe fiecare caz s-a dispus cercetare, dar acestea nu prevăd careva denunțuri ale manifestărilor de corupție. Totodată, au fost recepționate 4 apeluri la linia specializată anticorupție. Tematica apelurilor a constat în solicitare de informație sau informarea privind nemulțumirea apelantului referitor la anumite aspecte care nu cad sub incidența domeniului anticorupție.  Totodată, în semestrul I al anului 2023, în Registrul dezvăluirilor practicilor ilegale și al avertizărilor de integritate în MA, nu au fost înregistrate dezvăluiri de practici ilegale. Avertizări de integritate transmise la Centrul Național Anticorupție (CNA) nu au fost. | Nu au fost întîmpinate |
| **8.** | Asigurarea intoleranţei faţă de incidentele de integritate | Cadrul normativ departamental, care defineşte statutul disciplinar aplicabil efectivului de militari ai MA/AN este prevăzut în Legea nr. 52/2007 cu privire la aprobarea Regulamentului disciplinei militare. Pentru perioada de raportare nu au fost aplicate sancțiuni disciplinare aplicate în legătură cu implicarea agentului public în incidente de integritate.  De către MA, în semestrul I al anului 2023, nu au fost expediate în adresa autorităţilor anticorupţie sesizări cu privire la implicarea efectivului în incidente de integritate. | Nu au fost întîmpinate |
| **9.** | Asigurarea respectării transparenţei în procesul decizional | Lista generală a părţilor interesate în procesul de consultare publică desfăşurat în cadrul MA este actualizată semestrial și se plasează pe pagina-web oficială a MA (http://www.army.md), la compartimentul „Transparența Decizională”, rubrica „Lista părților interesate”, ultima actualizare în 24 ianuarie 2023.  Proiectele documentelor de politici publice și cele ale actelor normative, elaborate de către subdiviziunile structurale ale MA și MStM AN, plasate pe pagina web oficială a Ministerului Apărării la compartimentul „Transparența Decizională”, rubrica „Anunțurile privind inițierea elaborării deciziei” și „Anunțurile privind organizarea consultărilor publice”, sunt monitorizate semestrial.  În conformitate cu prevederile Legii nr. 239/2008 privind transparența în procesul decizional, MA elaborează anual „Raportul privind transparenţa în procesul decizional”, pe care îl expediază Cancelariei de Stat, conform termenelor stabilite. | Nu au fost întîmpinate |
| **10.** | Asigurarea respectării accesului la informaţii de interes public | În cadrul MA în semestrul I 2023, Serviciul informare şi comunicare cu mass-media a asigurat accesul la informaţia de interes public pe domeniul de comunicare prin intermediul paginii oficiale web a MA (www.army.md), unde sunt plasate comunicate de presă referitor la activitatea instituţiei.  De asemenea, publicul este informat prin intermediul produselor mediatice ale Ministerului Apărării (emisiunea TV online “InfoArmat” şi revista „Oastea Moldovei”, precum şi prin intermediul reţelelor sociale (Facebook, Telegram, Instagram, Flickr, Twitter, Youtube).  Serviciul informare şi comunicare cu mass-media a primit 165 solicitări de acces la informaţie din partea instituţiilor de presă (solicitări de comentarii, participări la emisiuni, acordarea interviurilor). Dintre ele, 21 au fost refuzate/nerealizate.  Pentru asigurarea accesului publicului la informaţia despre domeniul de apărare, pe site-ul instituţiei au fost publicate 163 comunicate de presă, care ulterior au fost difuzate reprezentanţilor mass-media şi postate pe reţelele sociale.  Concomitent, de către structurile abilitate din cadrul ministerului Apărării au fost recepționate 19 solicitări de acces la informaţii de interes public parvenite de la pers+oane fizice și juridice, care au fost examinate și expediate destinatarilor.  Refuzuri de acces la informații nu au fost constatate. | Nu au fost întîmpinate |
| **11.** | Asigurarea gestionării transparente şi responsabile a patrimoniului public şi a asistenţei externe | În perioada semestrului I al anului 2023, prin intermediul programelor de asistenţă externă „Finanţarea Militară Străină (FMF)/ Comercializarea Militară Străină (FMS)”, precum și bilateral (Germania, Spania, Cehia, România), AN a recepționat de la partenerii externi bunuri materiale în sumă de 257305138.76 lei moldovenești.  Informaţia privind gestionarea programelor de asistenţă externă a fost raportată Ministerului Finanţelor, precum şi plasată pe site-ul specializat amp.gov.md.  Evidenţa sintetică a patrimoniului public, inclusiv şi a asistenţei externe, se ţine de către serviciile financiare ale unităţilor/instituţiilor militare. Evidenţa analitică, pe fiecare tip de mijloc material, se ţine de către serviciile logistice ale unităţilor militare. Anual se efectuează inventarierea acestor bunuri materiale.  În același context, potrivit prevederilor Legii nr. 229/2010 privind controlul financiar public intern, managerul entităţii publice, în rezultatul autoevaluării, apreciază organizarea sistemului de control intern managerial şi emite anual, pentru anul precedent, o declaraţie de răspundere managerială.  Declarația de răspundere managerială pentru anul de evaluare 2022, a fost plasată pe pagina web a MA la compartimentul Infocentru/Informație utilă/Documente online. Un exemplar a fost remis și în adresa Ministerului Finanțelor.  Toate anunțurile de achiziționare, rezultatele procedurilor de achiziții efectuate prin intermediul Agenției Asigurare Resurse și Administrare Patrimoniu au fost plasate pe pagina oficială web a MA, compartimentul Infocentru/Achiziții publice şi respectiv MTender.gov.md.  Totodată, în perioada menționată, a fost plasat Planul de achiziții a bunurilor, lucrărilor și serviciilor pe pagina web a instituției la compartimentul Infocentru/ Achiziții publice/ Planul de achiziții pe anul 2023. Structurile responsabile au asigurat monitorizarea procesului de gestionare a patrimoniului public și au participat în cadrul a 118 comisii de recepționare a bunurilor prin intermediul programelor de asistență externă. | Nu au fost întîmpinate |
| **12.** | Asigurarea implementării şi respectării normelor de etică şi deontologie | Funcţionarii publici şi militarii prin contract din cadrul MStM AN îşi desfăşoară activitatea în conformitate cu prevederile Legii nr.25/2008 privind Codul de conduită a funcţionarului public, şi respectiv, Codul de conduită profesională a militarilor prin contract ai AN, aprobat prin ordinul MA nr.620/2021.  În perioada de referință, s-au atestat 15 sesizări privind încălcarea normelor de etică şi deontologie, care au fost investigate, pentru fiecare caz fiind aplicată sancțiune disciplinară, conform Regulamentului disciplinei militare. | Nu au fost întîmpinate |
| **13.** | Asigurarea respectării regimului de restricţii şi limitări în legătură cu încetarea mandatului, a raporturilor de muncă sau de serviciu şi migrarea agenţilor publici în sectorul privat (pantuflaj) | În perioada raportată în cadrul MA și MStM al AN, precum și instituțiile din subordine, 27 agenți publici și-au încetat mandatul, raporturile de muncă sau de serviciu. Menționăm că nu au fost atestate oferte de muncă sau de angajare oferite agenților publici în cadrul organizațiilor comerciale, care să cadă sub incidența aspectelor de pantuflaj.  Respectiv, în perioada raportată în cadrul MA nu s-au înregistrat refuzuri ale contractelor comerciale, din motive precum că, în organizaţiile comerciale activează persoane care, pe parcursul ultimului an, au fost agenţi publici în cadrul MA. | Nu au fost întîmpinate |
| **14.** | Asigurarea implementării managementului riscurilor de corupţie | Cadrul normativ care prezintă temei de elaborare și actualizare a Registrelor Riscurilor în entitatea militară este ordinul Ministrului apărării nr. 318/2016 cu privire la aprobarea Regulamentului privind modul de implementare a managementului riscurilor în cadrul AN, aparatului central al MA şi instituţiilor acestuia.  În acelaşi sens, persoanele, pe seama cărora a fost pusă sarcina de efectuare a unor activități de control sau audit în cadrul unităților/instituţiilor militare, verifică prezența Registrului riscurilor în cadrul unităților militare. Totodată, la necesitate propun conducerii unității, după caz, includerea în Registrul riscurilor a unor riscuri noi identificate în urma activităților de control sau audit. | Nu au fost întîmpinate |
| **15.** | Instruirea agenţilor publici şi a conducătorilor entităţilor publice cu privire la rigorile de integritate instituţională | Pentru perioada de raportare au fost desfășurate controale in unităților/instituțiilor militare în cadrul cărora au fost informați angajații structurilor verificate pe tematica prevenirii corupției și consolidarea integrității (aproximativ 100 persoane). | Nu au fost întîmpinate |
| **II. Transparență și responsabilitate în fața cetățenilor** | | | |
| **16.** | Extinderea listei de servicii publice prestate prin intermediul platformei electronice | Actualmente prin intermediul platformei electronice sunt prestate 7 servicii publice. Este de menționat ca serviciile sunt prestate gratis și nu necesită aplicarea oricăror metode de plată. | Nu au fost întîmpinate |
| **17.** | Transmiterea tuturor proiectelor de acte legislative și normative pasibile de expertiză anticorupție, după definitivarea proiectelor în urma avizării, la CNA pentru efectuarea expertizei anticorupție | Pe parcrusul semestrului I al anului 2023, au fost supuse expertizei anticorupție:  1). Proiectul hotărîrii de Guvern pentru modificarea anexei la Hotărârea Guvernului nr.666/2015 cu privire la stabilirea cazurilor de asigurare cu raţie alimentară a efectivului Armatei Naţionale pe timp de pace, aprobat ulterior prin Hotărîrea Guvernului nr. 151/2023;  2). Proiectul hotărîrii de Guvern pentru modificarea unor hotărâri ale Guvernului (indemnizația pentru închirierea și acordarea spațiului locativ militarilor prin contract ai Forțelor Armate), aprobată prin Hotărîrea Guvernului nr. 312/2023. | Nu au fost întîmpinate |
| **18.** | Întocmirea sintezei obiecțiilor incluse în rapoartele de expertiză anticorupție pe marginea proiectelor de legi și de Hotărâri ale Guvernului și publicarea ei pe pagina web a executivului concomitent cu publicarea proiectelor transmise la Guvern spre aprobare | Pe parcursul semestrului I al anului 2023, a fost întocmită sinteza propunerilor şi obiecţiilor pentru proiectele specificate în pct.18. | Nu au fost întîmpinate |

**Lista abrevierilor**

AN Armata Naţională

ANI Autoritatea Naţională de Integritate

CNA Centru Național Anticorupție

IMMA Inspectoratul Militar al Ministerului Apărării

MStM Marele Stat Major al Armatei Naționale

MA Ministerul Apărării

SICMM Serviciul informare și comunicare cu mass-media